**Návrh**

**Rámcová dohoda č. MAGTS200........**

uzatvorená podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) v spojení s § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“)

(ďalej len „**dohoda**“)

# Účastníci dohody

**Hlavné mesto Slovenskej republiky Bratislava,** so sídlom Primaciálne nám. 1, 814 99 Bratislava, IČO: 00603481, DIČ: 2020372596, Bankové spojenie: Československá obchodná banka, a. s., Číslo účtu IBAN: SK 23 7500 0000 0000 2582 7143, Zastúpený: Ing. arch. Matúš Vallo - primátor , kontaktné údaje: \_\_\_

(ďalej len „**kupujúci**”)

a

meno, so sídlom \_\_\_, zastúpený: \_\_\_, IČO:\_\_\_, DIČ:\_\_\_, Bankové spojenie:\_\_\_, Číslo účtu IBAN: \_\_\_, E-mail \_\_\_, kontaktné údaje: \_\_\_

(ďalej len „**predávajúci**”)

(spoločne aj „**účastníci dohody**” alebo „**zmluvné strany**”).

**Preambula**

Hlavné mesto Slovenskej republiky Bratislava ako verejný obstarávateľ podľa ustanovenia § 7 ods.1 písm. b) zákona o verejnom obstarávaní uzatvára túto dohodu ako výsledok verejného obstarávania na predmet zákazky„Kancelársky papier 2020 - 2022“ v súlade s postupom podľa § 66 zákona o verejnom obstarávaní, s cieľom zabezpečiť bezproblémový chod v oblasti každodenej administratívnej činnosti Hlavného mesta Slovenskej republiky Bratislavy.

# Predmet dohody

* 1. Predávajúci sa zaväzuje dodávať kupujúcemu na vlastnú zodpovednosť v rozsahu a za podmienok dohodnutých v tejto dohode tovar – kancelársky papier pre pracoviská kupujúceho (ďalej len „**tovar**“) v predpokladanom rozsahu podľa neoddeliteľnej prílohy č. 1: Položkový rozpočet – kancelársky papier (ďalej len „**Príloha č. 1**“).
	2. Predávajúci sa zaväzuje, že dodávané tovary budú spĺňať parametre uvedené v Prílohe č. 1 a v prípade, ak Príloha č. 1 uvádza pri konkrétnej položke predmetu dohody environmentálny certifikát, je kupujúci povinný dodávať tovar s daným certifikátom.
	3. Kupujúci sa zaväzuje tovar prevziať a zaplatiť dohodnutú kúpnu cenu vo výške a spôsobom tak, ako je to špecifikované v Čl. IV tejto dohody.

# Dodacie podmienky a miesto plnenia

* 1. Predávajúci bude dodávať tovar kupujúcemu na základe objednávok vystavených kupujúcim, počas platnosti dohody podľa skutočných potrieb kupujúceho, ktorý má právo určiť druh a presné množstvo tovaru pri jednotlivej dodávke. Kupujúci nie je povinný kúpiť od predávajúceho celé množstvo tovaru uvedené v Prílohe č. 1 dohody a je len na rozhodnutí a potrebách kupujúceho koľko a aký tovar od predávajúceho kúpi.
	2. V prípade potreby kupujúceho sa predávajúci zaväzuje dodať aj ďalšie tovary, ktoré nie sú špecifikované v Prílohe č. 1 tejto dohody, pričom takéto tovary musia spĺňať špecifiká kategórie jednotlivých položiek podľa zmieneného opisu, t.j. ide o tovary obdobného charakteru ale z hľadiska predmetu zákazky nebudú predstavovať novú položku v rámci daných príloh. K zmienenej alternatíve je možné pristúpiť na základe požiadavky o doplnenie ponuky doručenej verejným obstarávateľom/kupujúcim v súlade s § 83 ods. 4 zákona o verejnom obstarávaní.
	3. Tovar bude dodávaný na základe písomných objednávok (zadaných prostredníctvom e-mailovej správy alebo písomne poštou) kupujúceho vyhotovených v súlade s ustanoveniami príslušných všeobecne záväzných právnych predpisov a touto dohodou (ďalej len „**objednávka**“). Predávajúci potvrdí prijatie objednávky kupujúcemu bez zbytočného odkladu najneskôr druhý deň po doručení písomnou formou. Objednávka musí obsahovať odvolanie na túto dohodu, názov a množstvo dodaného tovaru, požadovaný termín a miesto dodania, určenie kontaktnej osoby, ktorá preberie tovar, dátum pečiatku a podpis oprávnenej osoby kupujúceho.
	4. Dohodnutá lehota dodávky tovaru účastníkmi tejto dohody je najviac sedem (7) pracovných dní odo dňa doručenia objednávky predávajúcemu, ibaže kupujúci v objednávke vzhľadom k povahe zákazky stanoví dlhšiu lehotu.
	5. Predávajúci bude zabezpečovať dodanie tovaru vo svojom mene a na svoje náklady, zodpovedá za to, že dodaný tovar nebude v rozpore s technickými normami a všeobecne záväznými právnymi predpismi platnými v Slovenskej republike, že ho dodá v novom originálnom obale, v bezchybnom stave v sortimente a v množstve určenom v objednávke a v lehote podľa ods. 4 tohto článku dohody. Predávajúci zabezpečí dostatočnú ochranu tovaru pred jeho poškodením a znehodnotením.
	6. Lehota podľa bodu 4 tohto článku je pre predávajúceho lehotou záväznou a jej nedodržaním sa dostáva do omeškania.
	7. Miestom plnenia sú pracoviská kupujúceho:

oddelenie vnútornej správy, Primaciálne námestie 1, Bratislava,

oddelenie miestnych daní, poplatkov a licencií, Blagoevova 9, Bratislava,

ubytovňa Kopčany, Kopčianska 90, Bratislava,

ubytovňa Fortuna, Agátova 1, Bratislava,

Krízové centrum REPULS, Budatínska 59/A, Bratislava,

Mestská polícia, Gunduličova 10, Bratislava.

* 1. Pokiaľ kupujúci (osoba zo zoznamu podľa tohto článku bodu 12) nepotvrdí schválenie požadovaného rozpisu tovaru, nebude možné dôjsť k plneniu dohody.
	2. Predávajúci dodá tovar nepoškodený v štandardnej kvalite - v obale, na ktorom bude vyznačený typ výrobku, jeho názov a štandardné údaje, zabezpečí jeho naloženie, prepravu, dodanie do stanoveného miesta plnenia a zloženie v mieste plnenia.
	3. Prevzatie tovaru vykoná osobne poverený zamestnanec kupujúceho, ktorý podľa objednávky skontroluje jeho úplnosť a potvrdí prevzatie na dodacom liste predloženom predávajúcim súčasne s dodaným tovarom. Povinnosť riadne a včas dodať tovar splní predávajúci až dodaním tovaru do konkrétneho miesta plnenia kupujúceho v zmysle objednávky a bodu 5 tohto článku.
	4. Zodpovedný poverený zamestnanec kupujúceho tovar neprevezme, ak nezodpovedá objednávke alebo je viditeľne poškodený obal alebo jeho obsah.
	5. Zoznam poverených zamestnancov - kontaktných osôb kupujúceho, odovzdá kupujúci predávajúcemu bez zbytočného odkladu po nadobudnutí účinnosti tejto dohody. Každú zmenu povereného zamestnanca oznámi kontaktná osoba za kupujúceho kontaktnej osobe za predávajúceho najneskôr do siedmych (7) dní odo dňa vzniku zmeny e-mailom alebo telefonicky.

# Cena a platobné podmienky

* 1. Účastníci dohody sa dohodli na kúpnej cene v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov ako na jednotkovej cene jednotlivých typov tovaru, špecifikovanej v Prílohe č. 1 tejto dohody, ktorá je výsledkom verejného obstarávania.
	2. Suma DPH k cene tovaru, dodanému v súlade s podmienkami tejto dohody, bude účtovaná vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH sa nevyžaduje úprava formou dodatku k tejto dohode, ale predávajúci bude automaticky účtovať výšku sadzby DPH platnej v čase poskytnutia zdaniteľného plnenia.
	3. Kúpna cena podľa tohto článku dohody je zhodná s cenou z ponuky úspešného uchádzača, ktorého ponuku prijal kupujúci ako verejný obstarávateľ po úspešnom priebehu verejného obstarávania v zmysle zákona o verejnom obstarávaní a je to cena maximálna, zahrňuje všetky náklady predávajúceho spojené s plnením predmetu dohody, vrátane obalov, nákladov na dopravu a vyloženie tovaru do jednotlivých miest plnenia.
	4. Celková cena za plnenie predmetu tejto dohody ako výsledok verejného obstarávania nemôže počas platnosti dohody presiahnuť sumu /......*úspešného uchádzača*............ eur bez DPH (slovom ........................ eur), pričom celkovou cenou sa rozumie sumár všetkých peňažných plnení, ktoré budú uhradené kupujúcim predávajúcemu na základe objednávok, vyhotovených v súlade s touto dohodou. Kupujúci pritom nie je povinný vyčerpať celý finančný objem uvedený v tomto ustanovení dohody.
	5. Účastníci dohody berú na vedomie, že počas trvania tejto dohody sú povinní určiť cenu za tovar s ohľadom na vývoj cien porovnateľných tovarov na relevantnom trhu, pričom ak sú ceny na trhu nižšie, než cena určená touto dohodou, sú povinní určiť cenu najviac v sume priemeru medzi tromi najnižšími cenami zistenými na trhu za obdobie šiestich mesiacov bezprostredne predchádzajúcich určeniu ceny za opakované plnenie.
	6. Kupujúci sa zaväzuje uhrádzať predávajúcemu kúpnu cenu na základe faktúry, ktorú je predávajúci oprávnený vystaviť až po riadnom dodaní a prevzatí tovaru na základe objednávky kupujúceho, pričom dokladom bude dodací list, potvrdený určeným zamestnancom kupujúceho, ktorý bude neoddeliteľnou prílohou faktúry. Lehota splatnosti faktúry je 30 dní odo dňa jej preukázateľného doručenia do sídla kupujúceho uvedeného v záhlaví tejto dohody. Predávajúcemu vzniká právo na vystavenie faktúry dňom dodania tovaru do miesta dodania a prevzatia tovaru kupujúcim a podpísaním dodacieho listu oprávnenými osobami kupujúceho a predávajúceho.
	7. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších právnych predpisov. V prípade, ak faktúra nebude obsahovať tieto náležitosti, kupujúci je oprávnený vrátiť faktúru predávajúcemu na opravu, resp. doplnenie, pričom prestane plynúť lehota splatnosti faktúry podľa ods. 6 tohto článku dohody a nová lehota začne plynúť dňom doručenia opravenej, resp. doplnenej faktúry kupujúcemu.
	8. Zálohové platby a platby vopred sa na účely tejto dohody neposkytujú.

# Zodpovednosť za vady

* 1. Predávajúci zodpovedá za to, že tovar bude dodaný vrátane dopravy a vyloženia na mieste plnenia ako aj v akosti a vyhotovení, ktoré sa hodí na účel, stanovený touto dohodou, riadne zabalený a vybavený na prepravu, a že bude mať v čase odovzdania a prevzatia vlastnosti špecifikované v Prílohe č. 1 tejto dohody.
	2. V prípade, že tovar bude dodaný s vadami, aj keď sa vada stane zjavnou po prechode nebezpečenstva škody na tovare, kupujúci je oprávnený uplatniť si nároky z vád tovaru v zmysle § 436 až § 441 Obchodného zákonníka v platnom znení. Pokiaľ kupujúci nepotvrdí dodací list, nebude možné dôjsť k plneniu dohody.
	3. Záručná doba na dodaný tovar je 24 mesiacov a začína plynúť dňom jeho prevzatia zodpovedným zamestnancom kupujúceho (jeho podpisom na dodacom liste). V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
	4. Za vady, ktoré vznikli alebo vyšli najavo v záručnej dobe, nezodpovedá predávajúci iba vtedy, ak boli preukázateľne spôsobené nesprávnym používaním tovaru alebo nevhodnými prevádzkovými podmienkami, ktoré predávajúci nezapríčinil.
	5. V prípade preukázateľne neodstrániteľnej vady tovaru sa predávajúci zaväzuje dodať kupujúcemu náhradný tovar zodpovedajúcej kvality.

# Vlastnícke právo a nebezpečenstvo škody na tovare

* 1. Vlastnícke právo k tovaru dodanému podľa podmienok, dohodnutých v tejto dohode, prechádza na kupujúceho ihneď po jeho prevzatí a podpísaní dodacieho listu.
	2. Nebezpečenstvo škody na tovare prechádza na kupujúceho dňom jeho prevzatia povereným zamestnancom kupujúceho (jeho podpisom na dodacom liste) v konkrétnom mieste plnenia.

# Sankcie a náhrada škody

* 1. V prípade omeškania predávajúceho s dodávkou tovaru v lehote dohodnutej v Čl. III bod 4 tejto dohody je kupujúci oprávnený účtovať predávajúcemu zmluvnú pokutu vo výške 0,05 % z ceny nedodaného tovaru za každý aj začatý deň omeškania.
	2. Ustanovenie ods. 1 neplatí v prípade zásahu force majeure na strane predávajúceho. V prípade zásahu force majeure je dotknutá zmluvná strana povinná túto skutočnosť ihneď oznámiť druhej zmluvnej strane a preukázať jej trvanie.
	3. V prípade ak predávajúci poruší zmluvný záväzok podľa Čl. II bod 2 tejto zmluvy, teda dodá kupujúcemu tovar nespĺňajúci uvádzané parametre, resp. bez environmentálneho certifikátu napriek tomu, že Príloha č. 1 na takýto certifikát odkazuje, kupujúci je oprávnený účtovať predávajúcemu zmluvnú pokutu vo výške 100 eur za každé takéto porušenie.
	4. Zaplatením zákonného úroku z omeškania alebo dohodnutej zmluvnej pokuty nie je dotknutý nárok účastníka dohody na náhradu škody v celom rozsahu, ktorá mu preukázateľne vznikne v dôsledku nesplnenia povinností druhým účastníkom dohody.
	5. Kupujúci má právo na náhradu škody preukázateľne vzniknutej nesplnením vlastnej daňovej povinnosti predávajúceho, platcu DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov, a následne uplatnením ručenia za daň voči kupujúcemu v zmysle § 69b tohto zákona. Kupujúci má zároveň právo uplatniť u predávajúceho trovy konania, ktoré mu vzniknú v konaní s príslušným daňovým úradom podľa § 69b zákona č. 222/2004 Z. z. o dani z pridanej hodnoty v znení neskorších predpisov v platnom znení.
	6. Kupujúci je oprávnený jednostranne započítať svoje pohľadávky voči predávajúcemu, ktoré mu vznikli z dôvodu uplatnenia ručenia za daň voči kupujúcemu v zmysle § 69b zákona č. 222/2004 Z. z. o dani z pridanej hodnoty v znení neskorších predpisov, vrátane trov konania, ktoré mu vznikli v konaní s príslušným daňovým úradom a z dôvodu dlžného poistného na zdravotné poistenie.

# Doba platnosti a ukončenie dohody

* 1. Táto dohoda sa uzatvára na dobu určitú – dvadsaťštyri (24) mesiacov odo dňa nadobudnutia jej účinnosti alebo do doby vyčerpania finančného limitu, uvedeného v Čl. IV bod 4 tejto dohody, podľa toho, ktorá skutočnosť nastane skôr.
	2. Zmluvný vzťah je možné ukončiť pred uplynutím doby, na ktorú bol dojednaný:

písomnou dohodou účastníkov dohody,

písomnou výpoveďou kupujúceho,

odstúpením od dohody,

ako aj v prípade podľa § 19 zákona o verejnom obstarávaní.

* 1. Kupujúci môže dohodu vypovedať kedykoľvek, a to aj bez uvedenia dôvodu. Výpovedná lehota je tri (3) mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená predávajúcemu.
	2. Ktorákoľvek strana tejto dohody je oprávnená písomne odstúpiť od tejto dohody v zmysle § 344 a nasl. Obchodného zákonníka. Strany tejto dohody sa dohodli, že za závažné porušenie zmluvných povinností budú považovať najmä:

ak predávajúci opakovane poruší zmluvné podmienky týkajúce sa najmä nedodržania termínov a kvality napriek opakovaným upozorneniam kupujúceho,

ak kupujúci v rozpore s touto dohodou bezdôvodne neprevezme bezchybný predmet plnenia tejto dohody ani do tridsiatich (30) dní od vyzvania kupujúceho predávajúcim,

ak kupujúci opakovane neuhradí prevzaté plnenie predmetu dohody v termíne do tridsiatich (30) dní po uplynutí dátumu splatnosti,

ak sa predávajúci stane dlžníkom poistného na sociálne poistenie, ktoré je povinný v zmysle príslušných právnych predpisov platiť objednávateľovi,

ak kupujúci zistí, že predávajúci je zverejnený v zozname osôb, u ktorých nastali dôvody zrušenia registrácie dane z pridanej hodnoty podľa § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov, ktorý v zmysle tohto zákona zverejňuje Finančné riaditeľstvo Slovenskej republiky na portáli Finančnej správy Slovenskej republiky.

* 1. Odstúpenie je účinné dňom doručenia oznámenia o odstúpení od dohody druhému účastníkovi dohody.
	2. V prípade predčasného ukončenia dohody si účastníci dohody vysporiadajú všetky, a to aj finančné záväzky, prevzaté v súlade s podmienkami tejto dohody, o čom vyhotovia písomný protokol.
	3. Ak predávajúci zabezpečuje tovar na základe konkrétnej objednávky prostredníctvom subdodávateľa, zodpovedá za jeho činnosť akoby ju vykonával sám, pričom je povinný dodržať ustanovenia tejto dohody. Predávajúci je oprávnený poskytovať plnenie podľa tejto dohody prostredníctvom subdodávateľov, uvedených v zozname subdodávateľov, ktorý tvorí prílohu č. 2 tejto dohody „Zoznam subdodávateľov a podiel subdodávok“ (ďalej len „**Príloha č. 2**“).
	4. Ak sa na predávajúceho a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o registri partnerov verejného sektora**“), potom je predávajúci ako aj jeho subdodávatelia povinní dodržať túto povinnosť po celú dobu trvania tejto dohody, pričom predávajúci sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti predávajúceho podľa predchádzajúcej vety, má kupujúci nárok na uplatnenie zmluvnej pokuty voči predávajúcemu vo výške 200,- € za každý deň porušenia, pričom porušenie uvedenej povinnosti, ktoré trvá dlhšie ako tridsať (30) dní sa považuje za podstatné porušenie tejto dohody.
	5. Počas trvania dohody je predávajúci oprávnený zmeniť subdodávateľa uvedeného v Prílohe č. 2 tejto dohody výlučne na základe dodatku k tejto dohode. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. Kupujúci má právo odmietnuť podpísať dodatok a požiadať predávajúceho o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre výmenu subdodávateľa atď.).
	6. Predávajúci vyhlasuje, že Príloha č. 2 k tejto dohode obsahuje aktuálne a úplné údaje v zmysle ustanovenia § 41 ods. 3 a 4 zákona o verejnom obstarávaní. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**údaje**“). Zmenu údajov akéhokoľvek aktuálneho subdodávateľa je predávajúci povinný bezodkladne písomne oznámiť kupujúcemu, pričom zmluvné strany sa výslovne dohodli, že na zmenu týchto údajov nie je potrebné uzatvoriť dodatok k dohode. V prípade nesplnenia povinnosti predávajúceho v zmysle predchádzajúcej vety má kupujúci voči predávajúcemu nárok na uplatnenie zmluvnej pokuty vo výške 200,- € za každý neoznámený zmenený údaj, ako aj na náhradu škody, ktorá kupujúcemu v tejto súvislosti vznikne.

# Doručovanie

1. Za riadne a preukázané doručenie písomnosti doručovanej prostredníctvom pošty sa považuje okrem okamihu prevzatia zmluvnej strany, ktorej je písomnosť adresovaná (ďalej len „**adresát**“), aj prípad, keď:
	* 1. adresát jej prijatie odmietne; za deň doručenia písomnosti sa považuje deň jej odmietnutia,
		2. adresát si doručovanú písomnosť uloženú na pošte nevyzdvihne, pričom doručovateľ doručoval písomnosť na adresu adresáta uvedenú v záhlaví tejto dohody, prípadne na poslednú známu adresu adresáta. Za deň doručenia sa pokladá siedmy (7.) pracovný deň, ktorý uplynie odo dňa uloženia doručovanej písomnosti na pošte.
2. Písomností doručované poštou môžu byť doručené aj kuriérom prostredníctvom kuriérskej spoločnosti alebo osobne, prevzatím a potvrdením prevzatia doručovanej písomnosti zodpovednou osobou.
3. Písomnosť doručovaná elektronicky sa považuje za doručenú okamihom prevzatia, v prípade, že prevzatie druhá zmluvná strana potvrdí, alebo nasledujúci pracovný deň po jej odoslaní na e-mailovú adresu druhej zmluvnej strany uvedenú v záhlaví tejto dohody alebo oznámenú druhej zmluvnej strane podľa Čl. XI ods. 7 tejto dohody, ak druhá zmluvná strana písomnosť neprevzala.

# Nelegálne zamestnávanie

1. Predávajúci vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Predávajúci týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto dohody . Predávajúci sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
2. V prípade, ak sa ktorékoľvek z vyhlásení predávajúceho podľa bodu 1 tohto článku ukáže ako nepravdivé a kupujúcemu bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia tovaru prostredníctvom predávajúcim nelegálne zamestnávaných osôb, (i) je predávajúci povinný zaplatiť kupujúcemu zmluvnú pokutu vo výške sankcie uloženej kontrolným orgánom kupujúcemu a zároveň (ii) kupujúcemu vzniká právo na odstúpenie od tejto dohody. Kupujúci je oprávnený uplatniť si zmluvnú pokutu podľa predchádzajúcej vety tohto bodu voči predávajúcemu aj opakovane.

# Záverečné ustanovenia

* 1. Meniť alebo dopĺňať túto dohodu je možné len na základe dohody oboch účastníkov vo forme očíslovaného písomného dodatku k dohode, ktorý nie je v rozpore s ustanovením § 18 zákonom o verejnom obstarávaní.
	2. V súlade s § 15 zákona o verejnom obstarávaní, súťažnými podkladmi použitými v procese verejného obstarávania, ako aj v súlade s rozsudkom Súdneho dvora EÚ vo veci C-216/17 môžu k tejto dohode pristúpiť všetky v súťažných podkladoch vymedzené spoločnosti zriadené objednávateľom. Pristúpenie je možné vykonať uzavretím písomného dodatku k tejto dohode. V prípade pristúpenia niektorej spoločnosti alebo organizácie podľa prvej vety bude miestom plnenia podľa čl. III ods. 7 tejto dohody adresa sídla tejto spoločnosti alebo organizácie. Pristúpenie niektorej zo spoločností alebo organizácií podľa prvej vety nemá vplyv na množstvo plnenia ani celkovú cenu za plnenie stanovenú v čl. IV ods. 4 tejto dohody.
	3. Dohoda je vyhotovená v štyroch (4) rovnopisoch s platnosťou originálu, z ktorých predávajúci obdrží dve vyhotovenia a kupujúci dve vyhotovenia.
	4. Zástupcovia účastníkov dohody vyhlasujú, že sú spôsobilí na právne úkony v mene účastníkov podľa osobitných predpisov, podmienkam dohody porozumeli a pristupujú k nim slobodne a vážne bez pocitu tiesne alebo inak nevýhodných podmienok.
	5. Práva a povinnosti účastníkov dohody sa spravujú právnym poriadkom Slovenskej republiky. Účastníci dohody sú povinní rešpektovať zákon o verejnom obstarávaní a v uvedenej súvislosti poskytnúť vyžadovanú súčinnosť. Na zmluvné podmienky účastníkov dohody, ktoré nie sú upravené v obsahu tejto dohody, sa plne vzťahujú príslušné ustanovenia všeobecne záväzných právnych predpisov a v prípade vzniku sporu sa ich účastníci môžu dovolávať.
	6. Táto dohoda nadobúda platnosť dňom jej podpisu oprávnenými zástupcami obidvoch strán tejto dohody a účinnosť dňom nasledujúcim po dni jej zverejnenia na webovom sídle kupujúceho.
	7. Neoddeliteľnou súčasťou tejto dohody sú prílohy:

Príloha č. 1: Položkový rozpočet – kancelársky papier

Príloha č. 2: Zoznam subdodávateľov a podiel subdodávok

* 1. Predávajúci a kupujúci sú povinní si navzájom oznámiť zmenu svojich identifikačných údajov uvedených v záhlaví tejto dohody do troch (3) pracovných dní odo dňa, kedy k tejto zmene došlo.

|  |  |
| --- | --- |
| V Bratislave, dňa \_\_ 2020 | V Bratislave, dňa \_\_ 2020 |
| **Hlavné mesto Slovenskej republiky Bratislava**Ing. arch. Matúš Valloprimátor |  |